Tæplega eitt hundrað manns á öllum aldri komu saman í Ásgarði , félagsheimili Sjálfstæðisflokksins í Vestmannaeyjum í gærkvöldi á árlega aðventuhátíð og gæddu sér á hangkjöti með öllu tilheyrandi sem alþingismennirnir Ásmundur Friðriksson og Vilhjálmur Árnason sáu um að framreiða . Barnahópur söng nokkur lög undir stjórn Jarls Sigurgeirssonar , formanns fulltrúaráðsins í Vestmannaeyjum . Hildur Sólveig Sigurðardóttir oddviti Sjálfstæðisflokksins í Vestmanneyjum ávarpaði samkomuna . Vilhjálmur Árnason fór með hugvekju og sagði jólasögur . Ásmundur Friðriksson sagði jólasögur . Hátíðin var ákaflega vel heppnuð í alla staði en það var sjálfstæðisfólk úr öllum félögum flokksins í Eyjum sem sá um undirbúninginn .